
 „Nu falsificăm istoria. Nu aceasta este ceea ce urmărim … 
Faţă de cine să mai falsificăm istoria?” 
Faptul nu este ieşit din comun. Înaintea atâtor politicieni sau 
militari, istorici sau publicişti de după 1944, Ion Antonescu, în 
cadrul şedinţei Consiliului de Miniştri din 5 septembrie 1941, 
s-a pronunţat fără rezerve: „Nu falsificăm istoria. Nu aceasta 
este ceea ce urmărim … Faţă de cine să mai falsificăm 
istoria?” Este cazul să ne întrebăm dacă Mareşalul intuia 
propriul destin, întrucât Războiul din Est urma dus până 
la capăt, iar, în funcţie de desfăşurările şi rezultatele 
acţiunii, detaliile – pe ici-pe acolo, dacă nu cumva în 
totalitate ori în esenţa lor? – aveau să fie denaturate … 
Ceea ce s-a întâmplat după 1944, dar şi după 
luminoasa loviluţie din decembrie 1989 sau în contextul 
actual al Noii Ordini Internaţionale, pe care fiecare o 
înţelege cum vrea şi o respinge cum poate. 
Revenind la Antonescu, „interpretările” excelează în mai 
multe sensuri, dar îndeosebi privind cauzele implicării 
României în al doilea război mondial la 22 iunie 1941, 
continuarea lui şi  negocierile de „pace separată” cu SUA, 
Anglia şi URSS, „holocaustul” sau  „procesul” din mai 
1946, consecinţele profunde şi pe termen îndelungat ale 
trădării din 23 august 1944 etc. Stăruind asupra anilor 
1941-1944, prea puţin s-a avut ori se are în vedere faptul 
că, statul român fiind implicat într-unrăzboi total, se putea 
lua o decizie, chiar la nivelul cel mai înalt al şefului 
statului. Mareşalul a ştiut să-şi asume riscul răspunderii, 
având, netăgăduit, în seamă şi un final neconvenabil, 
pentru el şi pentru ţară, al ostilităţilor. Este şi motivul 
pentru care, nu o singură dată, Conducătorul s-a explicat 
şi i-a îndrumat pe cei mai apropiaţi colaboratori, 
aşa  precum în amintita şedinţă de guvern de la 5 
septembrie 1941, când a explicat originile campaniei din 
Est şi necesitatea de-a continua ostilităţile până la nimicirea 
inamicului. „Istoria – a precizat atunci Mareşalul – se scrie 
cu spada! Anul trecut [în 1940] ne-au luat ruşii Bucovina. Noi 
luptăm acum să rămână Bucovina în stăpânirea neamului 
românesc. Dacă n-avem aliaţi puternici, care să aibă unitate 
de interes, si aşa o pierdem. Nu putem rezista faţă de aceştia, 
de la Est. De aceea a trebuit ca, în tot timpul vieţii noastre 
istorice, să facem o necontenită echilibristică. Am pierdut 
ceea ce am pierdut prin politica Regelui Carol al II-lea. Dacă 
ştiam să ne adaptăm la timp situaţiei politice din Europa, nu 
pierdeam nimic. Dar nu ne-am adaptat la timp. Noi am făcut 
sentimentalism în politică, chiar când a fost vorba de 
apărarea vieţii neamului românesc. Am făcut mereu 
sentimentalism pentru că suntem filo-francezi – şi am pierdut 
graniţele neamului românesc -, pentru că am fost filo-englezi 
– şi am pierdut hotarele ţării noastre! Noi, filo-francezii! Dar 
nici nu ştie ţăranul ce este aceea. Nici nu i-a văzut în pictură 
măcar, nici pe francezi, nici pe englezi. Noi trebuie să fim filo-
români şi să ştim cum să ne putem apăra graniţele. 
 
12 ianuarie 1943 -  Doi soldaţi, 
un român şi un german, şi-au dat … 
întâlnire la Cotul Donului  
În circumstanţele internaţionale de azi, pe ce ne putem sprijini 
situaţia noastră? Pe germani. Nu ne sprijinim pe Germania, 
suntem sfârtecaţi. Dacă o făceam la timp, scăpam Statul 
Românesc. Şi în lupta pe care o purtăm, puteam eu, când se 
băteau germanii cu ruşii, după ce am luat Basarabia, puteam 
să mă opresc? Sau să fi făcut cum spun unii: să fi aşteptat, că 
ne-ar fi dat-o, la pace, englezii? Puteam să stau cu braţele 
încrucişate, când germanii se băteau cu ruşii şi să aştept ca să 
ni se dea Basarabia de către englezi ? Şi dacă am fi pornit la 
luptă, fără Germania nu ne puteam lua Basarabia. Bravura 
soldatului român? Priceperea generalului Antonescu? Sunt 
mofturi. Putea să fie generalul Antonescu de un miliard de ori 
mai priceput şi soldatul român de un miliard de ori mai brav: 
Basarabia şi Bucovina nu le luam de la ruşi. Şi, după ce le-am 
luat cu ajutorul Armatei Germane, puteam să mă opresc la 
Nistru? Puteam eu să spun: «Eu mi-am luat partea mea, mă 
opresc aici!»? Ca şi doi ţărani, care pun ce au împreună ca 
să-şi are locul şi, după ce unul şi-a arat, să spună celuilalt: 
Eu nu te mai ajut, fiindcă mi-am făcut treaba mea. Dar 
aceasta n-o fac nici doi ţărani. Şi atunci cum mi se poate 
pretinde să fac eu aceasta, pe plan militar? Ar însemna să 
dezonorez şi Armata şi Poporul Român, pe veci. Ar fi o 
dezonoare pentru noi, să mă fi dus până la Nistru şi să le fi 
spus nemţilor apoi: la revedere. Vedeţi în ce stare de 
decadenţă se găseşte conducerea acestui Stat, dacă se găsesc 
între conducători oameni cu o astfel de mentalitate, care ne 
cer să lăsăm pe nemţi să se bată şi noi să aşteptăm de la 
englezi Basarabia şi Bucovina. Se înşeală cine crede ca ne-ar 
fi dat cineva Basarabia şi Bucovina, dacă nu ne-am fi bătut 
pentru ele cu ruşii. Ba poate că atunci ne-ar fi întors foaia şi 
ne-ar fi spus că am făcut o rea politică, pentru că nu ne-am 
bătut” (vezi M. D. Ciucă, editor, Stenogramele şedinţelor 
Consiliului de Miniştri. Guvernarea Ion Antonescu, vol. IV, 
Bucureşti, 2000, p. 568-569). Intervenţia poate părea 
cititorului suficient de lungă, dar a fost una temeinică şi a 
intervenit la momentul potrivit. Ceea ce s-a degajat din 
schimbul de mesaje frecventat între Ion Antonescu şi liderii 
„opoziţiei democrate”, Iuliu Maniu şi Dinu Brătianu. Aşa, de 
exemplu, în scrisoarea către Dinu Brătianu din 29 octombrie 
1942, Mareşalul, respingând categoric retragerea Armatei 
Române de pe Frontul de Est, invoca ca aşa ceva ar face „din 
neamul românesc o victimă a tuturor, fiindcă, concomitent cu 
dezorganizarea, prăbuşirea şi distrugerea armatei, ar începe 
instaurarea anarhiei în ţară”. Cum se ştie prea bine, 
evenimentele survenite după nenorocitul act istoric de la 23 
august 1944 aveau să-l confirme integral pe Mareşal, care – în 
temeiul realităţilor ce-i erau binecunoscute şi al intuiţiei sale 
extraordinare – şi-a asumat rolul, dar şi destinul, 
legendarei Casandra dispusă să prezică, şi să suporte, 
nenorocirile ce se configurau (vezi Larry L. Watts, O 
Casandră a României: Ion Antonescu şi lupta pentru reformă, 
1918-1941, traducere, Bucureşti, 1993). Un alt exemplu: în 
Ordinul de zi destinat forţelor operative, după eşecul de 
proporţii din zona Cotul Donului-Stalingrad, după 19/20 
noiembrie 1942, Antonescu şi-a prevenit combatanţii că în 
campania angajată era „vorba de fiinţa Neamului nostru, iar 
pierderea lui înseamnă pentru noi moarte”, războiul 
României în Rusia fiind totuşi unul „de apărare” purtat 
alături de „aliaţi puternici [Germania] în ţara inamicului care 
de peste 200 de ani ne cotropeşte bucată cu bucată din 
pământul strămoşesc”. 
  
Mareşalul Antonescu pozând pentru pictorul Isachi Mirea  
 În atare situaţie, demne de reţinut erau aceste constatări 
cuprinzând şi un necesar avertisment, din nefericire confirmat 
de desfăşurarea ulterioară a faptelor: „În cazul unei înfrângeri, 
vom suferi nu numai o dezonoare, dar ne vom pierde şi viaţa. 
Ruşii, învingători, ne-ar aduce bolşevismul în ţară, ar nimici 
pătura conducătoare, ne-ar pune pe evrei stăpâni şi ar da 
neamul pradă slavizării şi deportărilor în masă. Dacă nu 
contribuim cu toate puterile noastre la lupta aliaţilor noştri 
pentru a înfrânge comunismul şi pe ruşi, nu putem să 
asigurăm nici viaţa copiilor noştri, nici existenţa ţării noastre 
…” (Gh. Buzatu şi colaboratori, eds., Mareşalul Antonescu în 
faţa Istoriei,III, Craiova, 2002, p. 249-250). 
Antonescu nu putea fi de acord nici cu Iuliu Maniu ale cărei 
demersuri erau bine cunoscute cercurilor oficiale. Vizitându-l 
la 3 august 1941 pe Mihai Antonescu, vicepreşedintele 
guvernului şi ministrul de externe în funcţie, ilustrul diplomat 
Grigore Gafencu, el însuşi fost lider al diplomaţiei României 
(1938-1940) şi abia  revenit de la Moscova după intervenţia 
stării de război la 22 iunie 1941, a consemnat în voluminosul 
luiJurnal, rămas în cea mai mare parte netipărit, concluziile 
degajate în urma discuţiilor cu Nr. 2 al regimului, în sensul că 
„Maniu crede – cu neînduplecată statornicie, legată de toate 
credinţele sale – în victoria Angliei. Şi mai crede că România 
nu-şi poate salva neatârnarea, fiinţa naţională şi hotarele 
decât în urma unei victorii britanice. De aceea, socoteşte că 
ar fi cea mai mare nenorocire dacă  sfârşitul războiului ne-ar 
găsi într-o tabără duşmană puterilor anglo-saxone. El nu se 
ridică împotriva războiului cu Rusia. Nu noi suntem de vină, 
ci guvernul sovietic, dacă ne aflăm azi în luptă pentru a 
recuceri ceea ce ni s-a luat în mod samavolnic anul trecut. 
Războiul nostru trebuie să păstreze însă un caracter strict 
naţional. Ne interesează pământul nostru, şi nu soarta lumii. 
Nu ne priveşte regimul din Rusia. Nu luptăm pentru 
<<cruce>>, pentru <<sfinţi>> şi pentru <<civilizaţie>>, 
fiindcă nimeni nu mai ştie azi unde se află cu adevărat crucea, 
sfinţii şi civilizaţia. De aceea este nevoie să ne limităm ţelurile 
noastre de luptă. Luptăm pentru Basarabia. Nu urmărim 
distrugerea Rusiei şi nici distrugerea Imperiului britanic, 
fiindcă nu urmărim distrugerea României. După părerea lui 
Maniu, armata noastră ar fi trebuit să se oprească la Nistru. 
Tot ce se petrece dincolo de vechiul nostru hotar, nu ne 
interesează [...] Nu avem dreptul să îngreunăm, sau să 
zădărnicim, prin exces de zel, libertatea noastră de acţiune, ci 
trebuie să fim oricând în măsură să ne desprindem din braţele 
aliaţilor noştri de azi [Germania şi Italia, în prima 
ordine] pentru a nu fi târâţi, împreună cu ei, în prăpastie. Cu 
acest gând, Maniu întocmeşte memorii care exprimă 
<<adevărata politică românească>> şi le distribuie atât 
guvernului şi cercurilor conducătoare, cât şi Puterilor 
străine…” Constatări şi sugestii, desigur, de substanţă, demne 
de toată atenţia, nu numai pentru epocă ci şi pentru istorie în 
general … Dar, în momentul 1941, opoziţia anti-antonesciană 
era încă în faza proiectelor şi memoriilor … Mareşalul a intuit 
caracterul pe moment inofensiv al acţiunilor grupului Maniu-
Brătianu, fapt pe care l-a mărturisit colaboratorilor săi şi, într-
un final, personal lui Adolf Hitler. Care, în urma dezastrului 
de la Stalingrad la confluenţa  anilor 1942-1943, a devenit 
deosebit de sensibil, între altele, la demersurile sateliţilor, 
inclusiv România, în privinţa tentativelor de „pace separată” 
cu SUA-Anglia-URSS, receptate – cum altfel? – ca veritabile 
acte de … felonie faţă de Axa Berlin-Roma-Tokyo. Tocmai de 
aceea, Führerul i-a invitat separat la Salzburg pe Benito 
Mussolini, regele Boris al Bulgariei, preşedintele Finlandei R. 
Ryti, Ion Antonescu şi Miklos Horthy, cu intenţia, tradusă în 
faptă, de a le transmite cuvântul său de ordine, şi anume că 
războiul trebuia continuat„până la un sfârşit victorios”, orice 
compromis fiind exclus, pentru „ieşirea din acest 
război” neexistând „decât două posibilităţi: ori o victorie 
clară, ori o exterminare deplină”. După cum s-a degajat în 
cursul întrevederilor Hitler-Antonescu din 12-13 aprilie 1943 
de la Castelul Klessheim (cf. apud Ion Calafeteanu, 
ed., Români la Hitler, Bucureşti, 1999, p. 183; despre  vizita 
lui Antonescu şi a suitei sale la Salzburg – vezi Gh. Buzatu şi 
colaboratori, eds., Pace şi război, II, Jurnalul Mareşalului Ion 
Antonescu, Iaşi, 2011, p. 265-266; minutele întrevederilor din 
12-13 aprilie 1943, pp. 367-378). 
 
Mareşalul Antonescu şi Joachim von Ribbentrop, 
ministrul de Externe al Reichului, 
la Salzburg, la sosire (12 aprilie 1943) 
şi la plecare (14 aprilie 1943) 
În mod precis, la 12  aprilie 1943, Hitler l-a abordat pe 
Antonescu chiar pe tema unor informaţii tocmai  parvenite 
Berlinului în legătură cu sondajele diplomatice ale lui Mihai 
Antonescu cu agenţi secreţi anglo-americani pe tema 
abandonării Axei (Jurnalul Mareşalului Antonescu, pp. 368-
371). Potrivit minutelor întrevederilor, care nu aveau cum 
surprinde atmosfera dialogului  Hitler-Antonescu din 1943, 
tratativele au decurs „normal”. Doar martorii prezenţi, în 
postura lor de potenţiali memorialişti, aveau să surprindă 
asemenea detalii. Precum unul dintre ei, l-am numit pe Gh. 
Barbul, care avea să releve că Mareşalul şi colaboratorii săi l-
au aflat pe Hitler la Salzburg „tunând şi fulgerând. El striga 
că a fost trădat. Mareşalul putu să vadă cu ochii lui ce 
însemna un acces de furie al Führerului. Cuvintele lui […] 
zburau prin încăpere ca nişte obiecte aruncate în capul 
românului. România ar fi compromis grav şansele războiului 
[…] Mihai Antonescu deschisese ochii Occidentalilor asupra 
slăbiciunii fortăreţei europene  …” (vezi Gheorghe 
Barbul, Memorial Antonescu – Al III-lea om al 
Axei, traducere, Bucureşti, 2001, p. 160; Gh. Buzatu şi 
colaboratori, eds., Mareşalul Antonescu în faţa Istoriei, I, Iaşi, 
1990, p. 353). 
 
Castelul Klessheim, 12 aprilie 1943, după ora 13,30 – 
Mareşalul Antonescu, Joachim von Ribbentrop, Otto 
Meissner, 
Adolf Hitler, col. Radu Davidescu, lt. col. adj. Romeo Zaharia 
  
Potrivit documentelor, la care revenim, tatonările de pace 
separată iniţiate erau neloialedin partea lui Ică Antonescu, 
întrucât el nu avea „dreptul” de-a vorbi în numele Germaniei 
şi al Führerului, care, dacă ar fi căpătat convingerea că 
Reichul pierduse războiul, Mareşalul s-ar fi aflat 
neîndoielnic printre cei dintâi aliaţi ai Berlinului care să fi fost 
înştiinţaţi. Cât timp el, Hitler, în lipsa unor convorbiri 
„deschise” cu Mussolini, Horthy sau Antonescu, „nu va 
încerca niciodată să încheie pace”, întrucât „Germania şi 
aliaţii ei sunt legaţi la bine şi la rău” (Jurnal, II, p. 371). 
Mareşalul, în replică, l-a asigurat pe Hitler că „România îşi va 
continua drumul alături de Germania până la sfârşitul 
războiului” (ibidem, p. 372), problemă fundamentală ce avea 
să rămână pe agenda relaţiilor Bucureşti-Berlin până la 5 
august 1944, când Antonescu l-a vizitat ultima dată pe Führer 
la Rastenburg şi a manifestat rezerve (vezi Jurnalul, III, p. 392 
şi urm.). Însă, la 13 aprilie 1943, Antonescu l-a asigurat pe 
Hitler că, dimpotrivă, adjunctul său, în fond„promotor al 
politicii pro-germane în România”, nu avea de ce stârni 
bănuieli (ibidem,p. 375). Deşi mai apoi, la 15 noiembrie 1943, 
Mareşalul ajunse a se îndoi de el însuşi atunci când a 
insistat  asupra dificultăţilor în prelungirea războiului 
(ibidem, pp. 366-370), ceea ce l-a determinat pe Hitler să dea 
asigurări că va depune „toate eforturile” pentru a susţine 
România, nu fără a observa că numai „o Românie victorioasă 
împreună cu Germania în Răsărit va putea fi liniştită că nimic 
nu va mai ameninţa existenţa europeană. Ea va fi atunci 
îndeajuns de puternică pentru a-şi apăra prin propriile ei 
forţe interesele naţionale. O Românie care însă ar fi învinsă în 
această luptă alături de Germania oricum nu ar mai avea de 
ce să se gândească la revendicările ei naţionale şi de altă 
natură, fie el îndreptăţite sau nefondate. Într-un asemenea 
caz, România ar înceta să existe la fel de bine ca şi oricare alt 
stat naţional european” (ibidem, p. 374). 
În aprilie 1943, la Salzburg, obţinând „încrederea absolută” a 
lui Hitler, Mareşalul s-a referit la activităţile opoziţiei de la 
Bucureşti, câte erau şi ce semnificaţie aveau. În ceea ce-l 
privea pe Iuliu Maniu, Mareşalul a insistat pentru protecţia 
liderului naţional-ţărănist, mai ales că în viziunea poporului 
român el trecea ca „o personalitate istorică”, trebuind, în 
consecinţă, evitată situaţia de a-l transforma într-un „adevărat 
martir”. Întrucât, l-a asigurat Antonescu pe Hitler, „Maniu n-
ar îndrăzni să devină activ. Dacă ar face-o, totuşi, ar fi 
arestat imediat” (Jurnal, II, p. 372). 
Relativ la „pericolul” reprezentat de Maniu şi echipa lui, cu alt 
prilej Mareşalul a surprins, după cum îi era felul, plin de 
sarcasm, esenţa problemei, mai precis: „Partidul Naţional 
Ţărănesc este o emblemă, o problemă şi o 
dilemă. Emblema este Mihalache: ţăranul român cu perciuni 
de jupân. Problema – Dr. Lupu: nu are talent şi vorbeşte; nu 
are bani şi trăieşte, iar natura l-a făcut roşu ca să nu mai 
roşească. Dilema: Dl. Maniu – când poate veni la putere nu 
vrea şi, când vrea, nu poate” (ANIC, Bucureşti, fond I. 
Antonescu, dosar 4, f. 144). 
Pe de altă parte, nu se poate admite că Mareşalul a fost lipsit 
de bunăvoinţă faţă de opozanţii săi. Dat fiind că, abia revenit 
de la Salzburg, el s-a întâlnit, în noaptea de 17-18 aprilie 1943, 
cu Maniu, informându-l asupra convorbirilor cu Führerul. 
Ceea ce nu i-a  îndemnat pe Maniu şi Brătianu la vreo reţinere, 
ei redactând şi difuzând la 20 aprilie 1943 un nou memoriu pe 
adresa Conducătorului. Limbajul şi condiţiile erau de-acum 
familiare  Mareşalului, care, ca „şef al unui regim de 
dictatură”, era avertizat că nu avea nici  „dreptul” de-a 
prelungi războiul alături de Germania, nici de ce „să lupte sau 
să dorească înfrângerea Angliei şi a Statelor Unite, naţiuni 
care, alături de Franţa şi ceilalţi aliaţi ai lor în războiul 
trecut, au pierdut milioane dintre fiii lor pentru ca prin 
victoria noastră comună să se realizeze visul nostru secular: 
unitatea tuturor românilor între frontierele lor 
etnice”. Poporul român, precizau contestatarii, „nu a aprobat 
şi nu aprobă continuarea acestei lupte dincolo de hotarele 
noastre fireşti” (Cicerone Ioniţoiu, Viaţa politică şi procesul 
lui Iuliu Maniu, II, Bucuresti, 2003). 
Să subliniem că, la Salzburg, Mareşalul a făcut vorbire şi 
despre regele Mihai. Stenogramele, redactate de Paul Otto 
Schimdt, faimosul interpret al lui Hitler, a reţinut pentru 12 
aprilie că „diferiţi intriganţi l-au determinat pe rege să facă 
anumite gesturi”, dar el a intervenit „prompt”, printr-o 
avertizare „severă”, în urma căreia „nici Curtea, nici opoziţia 
nu s-au mai manifestat” (ibidem, p. 372). Pentru ca, la 13 
aprilie 1943, acelaşi Schmidt să consemneze că „Antonescu a 
subliniat faptul că regele e un copil ce a fost îndreptat pe căi 
greşite, dar pe care el l-a redresat energic” (II, p. 375). În 
prezent, în temeiul documentelor, cunoaştem în ce grad, sub 
influenţa Mareşalului, „redresarea” regelui Mihai se realizase 
cu adevărat de vreme ce suveranul, la 26 noiembrie 1943, 
primindu-l în taină la Palat pe agentul britanic House, i-a 
mărturisit asemenea panseuri şi intenţii cu scopul precis de-a fi 
transmise mai departe Londrei ori Washingtonului şi, nu mai 
puţin, Moscovei: „Tot ceea ce pot să fac este să aştept 
evenimentele, cât timp Aliaţii nu-s decişi să vină în ajutorul 
meu într-un fel sau altul. Nu uitaţi – i-a sugerat regele 
colonelului House – să explicaţi de asemenea că gândul 
pentru viitorul ţării mele nu mă determină să ignor că politica 
Aliaţilor este bazată pe colaborarea  celor Trei Puteri[SUA, 
Anglia şi URSS] şi de aceea înţeleg că Rusia şi 
România trebuie să ajungă la un acord 
oarecare” (apud Mareşalul Antonescu în faţa Istoriei, I, p. 
390). 
Sublinierile evident ne aparţin, ceea ce ne determină să avem 
în seamă că echipa trădătorilor de la 23 august 1944 era 
predispusă de acţiune sau că avea în vedere, peste dezastrul 
iminent al ţării paralizate în faţa avansului Armatei Roşii, 
o „oarecare”cooperare cu Kremlinul. Tocmai de aceea, putem 
consemna că în 1943 Hitler a sezisat pe deplin justificat 
primejdia atunci când şi-a avertizat colaboratorii 
că „regele [României] e un copil, dar şi copiii pot deveni 
periculoşi când ajung în mâini rele …” (p. 377). Ceea ce nu 
era o noutate, căci, şi în alte ocazii (la 11.11.1941, 26.2.1942, 
31.3.1942 – cf. H. Trevor-Roper R., ed., Hitler’s Table Talk, 
1941-1944. His Private Conversations, New York, 2000, pp. 
121, 180, 337, 387, 694-695), Hitler, de regulă tratându-i 
comparativ pe Mihai I şi Antonescu, în favoarea celui din 
urmă – nominalizat „cel mai bun” politician din România 
(ibidem, p. 121), „singurul” favorabil Reichului  (ibidem, pp. 
180, 694-695) -, pe când regele i-a apărut în noiembrie 1941, 
când l-a reprimit la Berlin, după ce în 1938 l-a agreat în 
compania lui Carol al II-lea, îi apăruse „sufocat de 
furie” (ibidem, p. 337) şi  lipsit de orice calităţi (ibidem, p. 
387), iar monarhia – o instituţie „perimată” (ibidem, p. 121). 
La 26 februarie 1942, Hitler şi-a alertat pur şi simplu 
anturajul, declarându-se îngrijorat: „Dacă se întâmplă ceva cu 
Antonescu, cine-i va lua locul? Mă gândesc cu teamă la 
aceasta …” (cf. Gh. Buzatu, Mareşalul Ion Antonescu. Forţa 
destinului. O biografie, Iaşi, 2012, p. 544). 
În perspectiva evenimentelor de la 23 august 1944, care au 
marcat – în opinia strălucitului Pamfil Şeicaru – debutul 
tragediei României pentru mai multe decenii, este cazul să 
ne întrebăm dacă nu cumva declaraţia lui Hitler a echivalat, 
mai mult decât cu o prevestire,cu un avertisment? Nu 
pierdem din vedere că reacţia Führerului după 23/24  august 
1944 a fost extrem de violentă şi s-a concretizat în acţiuni 
punitive proiectate de amploare şi care au rezultat doar pe 
măsura posibilităţilor ce-i mai stăteau la dispoziţie în acel 
moment al Războiului Mondial. Este adevărat însă că Ion 
Antonescu a avut propriile-i  responsabilităţi, majore, extrem 
de scump plătite ulterior de România, dar şi de către Mareşal 
şi toţi colaboratorii săi, iar, la scurt timp după aceea, un caz 
mai rar în istorie, chiar de către … majoritatea complotiştilor! 
Iată de ce, recunoscându-i Mareşalului erorile grave comise, 
nu trebuie să ignorăm că acestea n-au echivalat nici pe 
departe trădările  de neam şi de ţară intervenite în fatidica 
zi de 23 august 1944! 
 
„Recunoştinţa” complotiştilor de la 23 august 1944 şi a 
„aliaţilor” lor 
de moment s-a tradus în încarcerarea Mareşalului (1945-1946) 
chiar în sediul NKVD-ului (mai apoi KGB, actualmente FSB) 
din centrul Moscovei – Lubianka! 
Iar, dacă-l avem în seamă pe Antonescu, el a probat exemplar 
că a rămas – atât ca luptător şi factor determinant în cele două 
războaie anticomuniste ale României (1919-1920 – Ungaria 
şi 1941-1944 – URSS) precum şi în cele două conflagraţii din 
1914-1918 şi 1939-1945 pentru unirea tuturor Românilor şi 
integritatea statală – ferm ataşat propriilor convingeri şi unei 
convingeri exemplare. Ceea ce Antonescu a exprimat 
consecvent ca Şef al Statului Român ori ca Lord al Războiului, 
precum a procedat şi la 26 ianuarie 1943, când i-a mărturisit 
ziaristului italian L. Sorentino (vezi Jurnal, II, p. 347-348): 
„Eu lupt întotdeauna cu Rusia, comunismul Uniunii 
Sovietice este un mijloc, nu sfârşitul imperialismului rus 
[…] Eu nu fac un joc de trişor, ca vecinii mei unguri, 
visând prăbuşirea germanilor şi sosirea englezilor 
eliberatori. Drumul spre Constantinopol nu trece prin 
Budapesta şi ei nu au motive să se teamă de Rusia. Noi 
avem. Noi ştim că duşmanul mortal al României este Rusia 
lui Petru cel Mare şi a Ecaterinei a II-a, cărora Stalin le-a 
rămas credincios şi trebuie să recunoaştem, îl continuă 
genial. Este rusul rus dintotdeauna, care, înveşmântându-
se astăzi în comunism, înaintează în numele unui ideal care 
corupe intelectualitatea şi, ascunzându-şi colţii după o 
zdreanţă roşie, atrage masele de muncitori şi ţărani. Eu voi 
arunca în război, spre a-i zăgăzui pe ruşi, toate forţele pe 
care voi izbuti să le înarmez, convins că acesta este 
supremul bine pentru România – zăgăzuirea ruşilor … ”   
Prof. Univ. Dr Gh. Buzatu / Special pentru Ziaristi Online 
Foto sediul KGB/FSB cu statuia lui Felix Dzerzinski, 
fondatorul CEKA: Hasmonek 
 
